b'\n_START_ARTICLE_\nSikkerhetsteater\n_START_PARAGRAPH_\nSikkerhetsteater er et sikkerhetstiltak som har som form\xc3\xa5l \xc3\xa5 gi en f\xc3\xb8lelse av sikkerhet mens det i realiteten gir liten eller ingen \xc3\xb8kning av sikkerhetsniv\xc3\xa5et. Den engelske betegnelsen security theater ble f\xc3\xb8rste gang brukt av Bruce Schneier i boka Beyond Fear, men har oppn\xc3\xa5dd anerkjennelse i sikkerhetskretser, s\xc3\xa6rlig for beskrivelsen av sikkerhetstiltak ved lufthavner. Den er ogs\xc3\xa5 brukt av eksperter som Edward Felten i beskrivelsen av sikkerhetstiltak innf\xc3\xb8rt etter 11. september-ulykkene p\xc3\xa5 Verdens handelssenter i New York. Sikkerhetsteatrene tjener sin hensikt ved b\xc3\xa5de \xc3\xa5 tilfredsstille engstelig publikum og ved \xc3\xa5 utnytte gapet mellom registrert risiko og den faktiske risiko._NEWLINE_En analyse gjort i 2007 av det amerikanske Government Accountability Office (GAO), viste at det var mulig \xc3\xa5 smugle inn sprengstoff p\xc3\xa5 fly tross strenge flyplasskontroller._NEWLINE_Drepte som en f\xc3\xb8lge av anslag mot flysikkerheten er internasjonalt \xc3\xa5rsaken til ca. 8\xc2\xa0% av alle omkomne i moderne luftfart (1950\xe2\x80\x932004), mens dette tallet for norske innenlandsflyvninger er omtrent likt null. Til sammenligning for\xc3\xa5rsaker flyverfeil over halvparten av alle flyulykker med kjente \xc3\xa5rsaker. Avinors kostnader de siste \xc3\xa5rene i forbindelse med tiltak mot terror og sabotasje sammen med kostnadene sikkerhetskontrollene representerer overstiger i dag 1 milliard kroner, mens andre sikkerhetstiltak som kunne forhindret drepte ikke prioriteres like h\xc3\xb8yt.'